Chuck Berry
Chuck Berry (kodanikunimega Charles Edward Anderson Berry; 18. oktoober 1926 Saint Louis, Missouri – 18. märts 2017 Wentzville, Missouri) oli USA rock'n'roll'i laulja, laulukirjutaja ja kitarrist. Teda on nimetatud üheks rock'n'roll '​i pioneeriks. Selliste lauludega nagu "Maybellene" (1955), "Roll Over Beethoven" (1956), "Rock and Roll Music" (1957) ja "Johnny B. Goode" (1958) täiustas ja arendas Berry rütmi ja bluusi nende tähtsamate elementideni, mis tegid rock'n'roll '​i äratuntavaks. Kirjutades laule, mille teemad rääkisid teismeliste elust ja tarbimiskultuurist, ja arendades välja muusikastiili, mis hõlmas kitarrisoolosid ja kitarriga esinemist, oli Berryl hilisemale rokkmuusikale suur mõju. Esinemistel oli ta tuntud oma "pardikõnnakuga" (edasi liikumine väikeste hüpete abil kõverdatud tagumisel jalal).